stanford-oval/wikipedia huggingface dataset:
Entablementti
Osat

Entablementin osat ovat:
Korniisi – Palkiston ylin osa. Koostui vaakasuorasta geisonista eli kattolistasta ja mahdollisesti sen alapuolella olleesta hammaslistasta.
Friisi – Palkiston keskimmäinen osa. Saattoi olla koristeltu reliefeillä. Doorilaisessa pylväsjärjestelmässä friisissä vuorottelivat metoopit eli suorakulmaiset, usein koristellut laatat, ja triglyfit eli kolmella pystyuurteella varustetut laatat.
Arkkitraavi eli epistyyli (epistylion) – Palkiston alin osa, pylväiden kapiteelien varassa oleva kannatinpalkki. Joonialaisessa ja korinttilaisessa pylväsjärjestelmässä koostui kolmesta nauhamaisesta fasciasta.
Aiheesta muualla

Kuvia tai muita tiedostoja aiheesta entablementti Wikimedia Commonsissa
Portugalin jalkapallomaajoukkue

Portugalin jalkapallomaajoukkue (port. Selecção Nacional de Futebol de Portugal) edustaa Portugalia kansainvälisissä miesten jalkapallon maajoukkuekilpailuissa. Joukkue toimii Portugalin jalkapalloliiton alaisuudessa.
Joukkueen suurin saavutus on Euroopan mestaruus vuoden 2016 EM-kilpailuista. Maailmanmestaruuskilpailuissa sen paras sijoitus on kolmas vuodelta 1966.
Historia > Ensimmäiset arvokilpailut 1960- ja 1980-luvuilla

Portugali pelasi arvokilpailuissa ensimmäisen kerran Englannin MM-kisoissa 1966. Se voitti alkulohkon otteluissa Unkarin 3–1, Bulgarian 3–0 ja Brasilian 3–1. Puolivälieräottelussa Pohjois-Koreaa vastaan se oli tappiolla jo 0–3, mutta nousi 5–3-voittoon Eusébion tehtyä neljä maalia. Välierässä Portugali hävisi Englannille 1–2, mutta kukisti Wembleyllä pelatussa pronssiottelussa Neuvostoliiton 2–1 saaden pronssia. Eusébio teki kisoissa yhteensä yhdeksän maalia voittaen maalikuninkuuden.
Seuraavan kerran Portugali oli mukana arvokilpailuissa Ranskan EM-kilpailuissa 1984. Se pelasi alkulohkon otteluissa tasapelit Länsi-Saksaa ja Espanjaa vastaan sekä voitti Romanian 1–0. Välieräottelussa se hävisi tulevalle mestarille Ranskalle jatkoajan jälkeen 2–3. Meksikon MM-kilpailujen 1986 alla Portugalin pelaajat olivat riidoissa maan jalkapalloliiton johdon kanssa muun muassa bonusrahoista ja käyttivät aikaa enemmän juhlimiseen kuin kisoihin valmistautumiseen. Avausottelussaan Portugali kuitenkin voitti Englannin mutta hävisi sen jälkeen Puolalle ja Marokolle karsiutuen jatkosta alkulohkon otteluiden jälkeen.
Historia > Arvokilpailujen vakiojoukkueeksi

Englannin EM-kilpailuissa 1996 Portugali voitti alkulohkon otteluissa Turkin ja Kroatian sekä pelasi tasapelin Tanskan kanssa. Puolivälierässä se hävisi Tšekille 0–1. Belgian ja Alankomaiden EM-kisoissa 2000 Portugali selviytyi välieriin. Se voitti alkulohkossa Englannin 3–2, Romanian 1–0 ja Saksan Sérgio Conceiçãon hattutempun myötä 3–0. Puolivälieräottelussa Portugali voitti Turkin 2–0 Nuno Gomesin tehtyä molemmat maalit. Välieräkamppailussa Portugali hävisi – samoin kuin 16 vuotta aiemmin – tulevalle mestarille Ranskalle jatkoajan jälkeen, tällä kertaa maalein 1–2. Japanin ja Etelä-Korean MM-kilpailuissa 2002 Portugali putosi jatkosta alkulohkon otteluiden jälkeen. Se voitti Puolan 4–0, mutta hävisi Yhdysvalloille ja Etelä-Korealle.
Portugali selviytyi loppuotteluun järjestämissään EM-kilpailuissa 2004. Alkulohkon otteluissa se hävisi Kreikalle 1–2, mutta voitti Venäjän 2–0 ja Espanjan 1–0. Puolivälierässä se kukisti Englannin rangaistuspotkukilpailun jälkeen ja välieräkamppailussa Alankomaat 2–1. Loppuottelussa Portugali hävisi toistamiseen näissä kisoissa Kreikalle, nyt maalein 0–1. Saksan MM-kilpailuissa 2006 Portugali voitti alkulohkossa Angolan, Iranin ja Meksikon. Neljännesvälierässä se voitti Alankomaat 1–0 ottelussa, jossa molemmilta joukkueilta ajettiin kaksi pelaajaa kentältä. Puolivälierissä Portugali voitti jälleen Englannin rangaistuspotkukilpailun jälkeen. Välieräottelussa joukkue hävisi Ranskalle 0–1 ja pronssiottelussa Saksalle 1–3 sijoittuen neljänneksi. Sveitsin ja Itävallan EM-kilpailuissa 2008 Portugali voitti alkulohkossa Turkin ja Tšekin sekä hävisi Sveitsille. Puolivälieräottelussa Portugali hävisi Saksalle 2–3.
Etelä-Afrikan MM-kilpailuissa 2010 Portugali voitti alkulohkon ottelussa Pohjois-Korean 7–0. Lisäksi se pelasi maalittoman tasapelin Norsunluurannikkoa ja Brasiliaa vastaan. Neljännesvälieräottelussa Portugali hävisi Espanjalle 0–1 karsiutuen jatkosta. Puolan ja Ukrainan EM-kilpailuissa 2012 Portugali selviytyi välieriin. Se hävisi alkulohkossa Saksalle ja voitti Tanskan ja Alankomaat. Puolivälierissä se voitti Tšekin 1–0, mutta hävisi välieräottelussa Espanjalle rangaistuspotkukilpailun jälkeen. Brasilian MM-kilpailuissa 2014 Portugali ei selviytynyt alkulohkosta jatkoon. Se hävisi Saksalle 0–4, pelasi Yhdysvaltojen kanssa tasan ja voitti Ghanan.
Historia > Ensimmäinen mestaruus

Portugali voitti Euroopan-mestaruuden Ranskassa 2016 päävalmentajanaan Fernando Santos. Se pelasi alkulohkossa tasapelit Islantia, Itävaltaa ja Unkaria vastaan selviytyen jatkoon lohkokolmosten vertailussa. Neljännesvälierissä se voitti Kroatian jatkoajalla 1–0, puolivälierissä Puolan rangaistuspotkukilpailussa ja välieräottelussa Walesin Cristiano Ronaldon ja Nanin maaleilla 2–0. Loppuottelussa Portugali voitti Ranskan Éderin tekemällä jatkoaikamaalilla 1–0.
Portugali aloitti Venäjällä pelatut vuoden 2018 MM-kilpailut 3–3-tasapelillä Espanjan kanssa. Cristiano Ronaldo teki ottelussa hattutempun. Toisessa ottelussaan Portugali voitti Marokon 1–0 Ronaldon maalilla. Iranin kanssa pelattu 1–1-tasapeli riitti Portugalille lohkon kakkossijaan ja jatkopaikkaan. Portugalin maalintekijä oli Ricardo Quaresma, ja Ronaldo epäonnistui rangaistuspotkussa. Neljännesvälierissä Portugali hävisi Uruguaylle 1–2 ainoana maalintekijänään Pepe ja putosi jatkosta.
EM-kilpailut 2020 siirrettiin vuodelle 2021, ja alkulohkossaan Portugali voitti Budapestissa Unkarin 3–0, hävisi Münchenissä Saksalle 2–4 ja pelasi Budapestissa Ranskan kanssa tasan 2–2. Portugali pääsi jatkoon lohkonsa kolmantena joukkueena. Sevillassa pelatussa neljännesvälierässä Portugali hävisi Belgialle 0–1. Cristiano Ronaldo teki turnauksessa viisi maalia, millä hän voitti maalikuninkuuden, ja nousi jo ensimmäisessä ottelussa EM-kilpailujen kaikkien aikojen parhaaksi maalintekijäksi. Portugalin muut maalintekijät olivat Unkaria vastaan Raphaël Guerreiro ja Saksaa vastaan Diogo Jota. Joukkuetta valmensi kolmansissa peräkkäisissä arvokisoissa Fernando Santos.
Sijoitukset arvokilpailuissa > Maailmanmestaruuskilpailut

Selitykset:
O = Ottelut
V = Voitot
T = Tasapelit
H = Tappiot
TM = Tehdyt maalit
PM = Päästetyt maalit
ME = Maaliero
| Vuosi | Isäntämaa | Kierros | Sija | O | V | T | H | TM | PM | ME |
| --- | --- | --- | --- | --- | --- | --- | --- | --- | --- | --- |
| 1930 |  Uruguay | Ei osallistunut | – | – | – | – | – | – | – | – |
| 1934 |  Italia | Ei selviytynyt karsinnoista | – | – | – | – | – | – | – | – |
| 1938 |  Ranska | Ei selviytynyt karsinnoista | – | – | – | – | – | – | – | – |
| 1950 |  Brasilia | Ei selviytynyt karsinnoista | – | – | – | – | – | – | – | – |
| 1954 |  Sveitsi | Ei selviytynyt karsinnoista | – | – | – | – | – | – | – | – |
| 1958 |  Ruotsi | Ei selviytynyt karsinnoista | – | – | – | – | – | – | – | – |
| 1962 |  Chile | Ei selviytynyt karsinnoista | – | – | – | – | – | – | – | – |
| 1966 |  Englanti | Pronssia | 3. | 6 | 5 | 0 | 1 | 17 | 8 | +9 |
| 1970 |  Meksiko | Ei selviytynyt karsinnoista | – | – | – | – | – | – | – | – |
| 1974 |  Länsi-Saksa | Ei selviytynyt karsinnoista | – | – | – | – | – | – | – | – |
| 1978 |  Argentiina | Ei selviytynyt karsinnoista | – | – | – | – | – | – | – | – |
| 1982 |  Espanja | Ei selviytynyt karsinnoista | – | – | – | – | – | – | – | – |
| 1986 |  Meksiko | 1. kierros | 17. | 3 | 1 | 0 | 2 | 2 | 4 | –2 |
| 1990 |  Italia | Ei selviytynyt karsinnoista | – | – | – | – | – | – | – | – |
| 1994 |  Yhdysvallat | Ei selviytynyt karsinnoista | – | – | – | – | – | – | – | – |
| 1998 |  Ranska | Ei selviytynyt karsinnoista | – | – | – | – | – | – | – | – |
| 2002 |  Etelä-Korea    Japani | 1. kierros | 21. | 3 | 1 | 0 | 2 | 6 | 4 | +2 |
| 2006 |  Saksa | Neljäs sija | 4. | 7 | 4 | 1 | 2 | 7 | 5 | +2 |
| 2010 |  Etelä-Afrikka | Neljännesvälierät | 11. | 4 | 1 | 2 | 1 | 7 | 1 | +6 |
| 2014 |  Brasilia | 1. kierros | 18. | 3 | 1 | 1 | 1 | 4 | 7 | -3 |
| 2018 |  Venäjä | Neljännesvälierät | 13. | 4 | 1 | 2 | 1 | 6 | 6 | 0 |
| 2022 |  Qatar | Puolivälierät | 8. | 5 | 3 | 0 | 2 | 12 | 6 | +6 |
| 2026 |  Kanada    Meksiko    Yhdysvallat | Karsinnat eivät ole alkaneet |  |  |  |  |  |  |  |  |
| 2030 |  Marokko    Portugali    Espanja | Selviytyi kisoihin isäntämaana  |  |  |  |  |  |  |  |  |
| 2034 |  Saudi-Arabia | Karsinnat eivät ole alkaneet |  |  |  |  |  |  |  |  |
Sijoitukset arvokilpailuissa > Euroopan-mestaruuskilpailut

| Vuosi | Isäntämaa | Sijoitus | Sija | O | V | T | H | TM | PM | ME |
| --- | --- | --- | --- | --- | --- | --- | --- | --- | --- | --- |
| 1964 |  Espanja | Ei selviytynyt karsinnoista | – | – | – | – | – | – | – | – |
| 1968 |  Italia | Ei selviytynyt karsinnoista | – | – | – | – | – | – | – | – |
| 1972 |  Belgia | Ei selviytynyt karsinnoista | – | – | – | – | – | – | – | – |
| 1976 |  Jugoslavia | Ei selviytynyt karsinnoista | – | – | – | – | – | – | – | – |
| 1980 |  Italia | Ei selviytynyt karsinnoista | – | – | – | – | – | – | – | – |
| 1984 |  Ranska | Välierät | 4. | 4 | 1 | 2 | 1 | 4 | 4 | 0 |
| 1988 |  Länsi-Saksa | Ei selviytynyt karsinnoista | – | – | – | – | – | – | – | – |
| 1992 |  Ruotsi | Ei selviytynyt karsinnoista | – | – | – | – | – | – | – | – |
| 1996 |  Englanti | Puolivälierät | 5. | 4 | 2 | 1 | 1 | 5 | 2 | +3 |
| 2000 |  Alankomaat    Belgia | Välierät | 4. | 5 | 4 | 0 | 1 | 10 | 4 | +6 |
| 2004 |  Portugali | Hopeaa | 2. | 6 | 3 | 1 | 2 | 8 | 6 | +2 |
| 2008 |  Sveitsi    Itävalta | Puolivälierät | 7. | 4 | 2 | 0 | 2 | 7 | 6 | +1 |
| 2012 |  Puola    Ukraina | Välierät | 3. | 5 | 3 | 1 | 1 | 6 | 4 | +2 |
| 2016 |  Ranska | Mestari | 1. | 7 | 4 | 3 | 0 | 9 | 5 | +4 |
| 2020 | 11 isäntämaata | Neljännesvälierät | 13. | 4 | 1 | 1 | 2 | 7 | 7 | 0 |
| 2024 |  Saksa | Puolivälierät |  | 5 | 3 | 0 | 2 | 5 | 3 | +2 |
| 2028 |  Yhdistynyt kuningaskunta    Irlanti | Karsinnat eivät ole alkaneet |  |  |  |  |  |  |  |  |
| 2032 |  Italia    Turkki | Karsinnat eivät ole alkaneet |  |  |  |  |  |  |  |  |
Pelaajat > Nykyinen joukkue

Portugalin joukkue EM-turnauksessa Saksassa 14. kesäkuuta – 14. heinäkuuta 2024.
Ottelut ja maalit päivitetty 5. heinäkuuta 2024 Ranskaa vastaan pelatun EM-puolivälierän jälkeen.
| # | Pel>  | Pelaaja | Syntymäaika (ikä) | Ottelut | Maalit | Joukkue |
| --- | --- | --- | --- | --- | --- | --- |
| 1 | 1M | Rui Patrício | 15. helmikuuta 1988 (ikä 36) | 108 | 0 |  AS Roma |
| 12 | 1M | José Sá | 17. tammikuuta 1993 (ikä 31) | 2 | 0 |  Wolverhampton Wanderers |
| 22 | 1M | Diogo Costa | 19. syyskuuta 1999 (ikä 25) | 27 | 0 |  FC Porto |

| 2 | 2P | Nélson Semedo | 16. marraskuuta 1993 (ikä 30) | 35 | 0 |  Wolverhampton Wanderers |
| 3 | 2P | Pepe | 26. helmikuuta 1983 (ikä 41) | 141 | 8 |  FC Porto |
| 4 | 2P | Rúben Dias | 14. toukokuuta 1997 (ikä 27) | 60 | 3 |  Manchester City |
| 5 | 2P | Diogo Dalot | 18. maaliskuuta 1999 (ikä 25) | 22 | 2 |  Manchester United |
| 14 | 2P | Gonçalo Inácio | 25. elokuuta 2001 (ikä 23) | 11 | 2 |  Sporting CP |
| 19 | 2P | Nuno Mendes | 19. kesäkuuta 2002 (ikä 22) | 26 | 0 |  Paris Saint-Germain |
| 20 | 2P | João Cancelo | 27. toukokuuta 1994 (ikä 30) | 58 | 10 |  Manchester City |
| 24 | 2P | António Silva | 30. lokakuuta 2003 (ikä 20) | 13 | 0 |  SL Benfica |

| 6 | 3KK | João Palhinha | 9. heinäkuuta 1995 (ikä 29) | 31 | 2 |  Bayern München |
| 8 | 3KK | Bruno Fernandes | 8. syyskuuta 1994 (ikä 30) | 71 | 23 |  Manchester United |
| 10 | 3KK | Bernardo Silva | 10. elokuuta 1994 (ikä 30) | 93 | 12 |  Manchester City |
| 13 | 3KK | Danilo Pereira | 9. syyskuuta 1991 (ikä 33) | 74 | 2 |  Paris Saint-Germain |
| 15 | 3KK | João Neves | 27. syyskuuta 2004 (ikä 20) | 9 | 0 |  SL Benfica |
| 16 | 3KK | Matheus Nunes | 27. elokuuta 1998 (ikä 26) | 16 | 2 |  Manchester City |
| 18 | 3KK | Rúben Neves | 13. maaliskuuta 1997 (ikä 27) | 51 | 0 |  Al-Hilal |
| 23 | 3KK | Vitinha | 13. helmikuuta 2000 (ikä 24) | 21 | 0 |  Paris Saint-Germain |

| 7 | 4H | Cristiano Ronaldo (Kapteeni) | 5. helmikuuta 1985 (ikä 39) | 212 | 130 |  Al-Nassr |
| 9 | 4H | Gonçalo Ramos | 20. kesäkuuta 2001 (ikä 23) | 14 | 8 |  Paris Saint-Germain |
| 11 | 4H | João Félix | 10. marraskuuta 1999 (ikä 24) | 41 | 8 |  Atlético Madrid |
| 17 | 4H | Rafael Leão | 10. kesäkuuta 1999 (ikä 25) | 31 | 4 |  AC Milan |
| 21 | 4H | Diogo Jota | 4. joulukuuta 1996 (ikä 27) | 42 | 14 |  Liverpool |
| 25 | 4H | Pedro Neto | 9. maaliskuuta 2000 (ikä 24) | 10 | 1 |  Wolverhampton Wanderers |
| 26 | 4H | Francisco Conceição | 14. joulukuuta 2002 (ikä 21) | 6 | 1 |  FC Porto |
Pelaajat > Muut viimeaikaiset pelaajat

Muut maajoukkueessa viimeisten 12 kuukauden aikana pelanneet pelaajat.
| Pel>  | Pelaaja | Syntymäaika (ikä) | Ottelut | Maalit | Joukkue | Viimeisin maaottelu |
| --- | --- | --- | --- | --- | --- | --- |
| M | Samuel Soares | 15. kesäkuuta 2002 (ikä 22) | 0 | 0 |  SL Benfica | v.  Ruotsi, 21. maaliskuuta 2024 |

| P | João Mário | 3. tammikuuta 2000 (ikä 24) | 3 | 0 |  FC Porto | v.  Slovenia, 26. maaliskuuta 2024 |
| P | Diogo Leite | 23. tammikuuta 1999 (ikä 25) | 0 | 0 |  Union Berlin | v.  Slovenia, 26. maaliskuuta 2024 |
| P | Toti | 16. tammikuuta 1999 (ikä 25) | 2 | 0 |  Wolverhampton Wanderers | v.  Ruotsi, 21. maaliskuuta 2024 |
| P | Raphaël Guerreiro  | 22. joulukuuta 1993 (ikä 30) | 65 | 4 |  Bayern München | v.  Islanti, 19. marraskuuta 2023 |


| KK | Otávio  | 9. helmikuuta 1995 (ikä 29) | 20 | 3 |  Al-Nassr | v.  Slovenia, 26. maaliskuuta 2024 |


| H | Jota Silva | 1. elokuuta 1999 (ikä 25) | 2 | 0 |  Vitória Guimarães | v.  Slovenia, 26. maaliskuuta 2024 |
| H | Bruma | 24. lokakuuta 1994 (ikä 29) | 12 | 2 |  SC Braga | v.  Slovenia, 26. maaliskuuta 2024 |
| H | Dany Mota | 2. toukokuuta 1998 (ikä 26) | 0 | 0 |  AC Monza | v.  Slovenia, 26. maaliskuuta 2024 |
| H | Ricardo Horta | 15. syyskuuta 1994 (ikä 30) | 12 | 4 |  SC Braga | v.  Islanti, 19. marraskuuta 2023 |
Pelaaja on loukkaantunut
ERO Pelaaja päättänyt maajoukkueuransa
Pelaajat > Eniten otteluita

| # | Nimi | Ottelut | Maalit | Ensimmäinen ottelu | Viimeinen ottelu |
| --- | --- | --- | --- | --- | --- |
| 1 | Cristiano Ronaldo | 212 | 130 | 20. elokuuta 2003 | 5. heinäkuuta 2024 |
| 2 | João Moutinho | 146 | 7 | 17. elokuuta 2005 | 9. kesäkuuta 2022 |
| 3 | Pepe | 141 | 8 | 21. marraskuuta 2007 | 5. heinäkuuta 2024 |
| 4 | Luís Figo | 127 | 32 | 12. lokakuuta 1991 | 8. heinäkuuta 2006 |
| 5 | Nani | 112 | 23 | 1. syyskuuta 2006 | 2. heinäkuuta 2017 |
| 6 | Fernando Couto | 110 | 8 | 19. joulukuuta 1990 | 30. kesäkuuta 2004 |
| 7 | Rui Patrício | 108 | 0 | 17. marraskuuta 2010 | 21. maaliskuuta 2024 |
| 8 | Bruno Alves | 96 | 11 | 22. elokuuta 2007 | 7. kesäkuuta 2018 |
| 9 | Rui Costa | 94 | 26 | 31. maaliskuuta 1993 | 4. heinäkuuta 2004 |
| 10 | Bernardo Silva | 93 | 12 | 31. maaliskuuta 2015 | 5. heinäkuuta 2024 |
Pelaaja pelaa edelleen maajoukkueessa
Pelaajat > Eniten maaleja

| # | Nimi | Maalit | Ottelut | Keskiarvo | Ensimmäinen ottelu | Viimeinen ottelu |
| --- | --- | --- | --- | --- | --- | --- |
| 1 | Cristiano Ronaldo | 130 | 212 | 0,61 | 20. elokuuta 2003 | 5. heinäkuuta 2024 |
| 2 | Pauleta | 47 | 87 | 0,54 | 20. elokuuta 1997 | 8. heinäkuuta 2006 |
| 3 | Eusébio | 41 | 64 | 0,64 | 8. lokakuuta 1961 | 13. lokakuuta 1973 |
| 4 | Luís Figo | 32 | 127 | 0,25 | 12. lokakuuta 1991 | 8. heinäkuuta 2006 |
| 5 | Nuno Gomes | 29 | 79 | 0,37 | 24. tammikuuta 1996 | 11. lokakuuta 2011 |
| 6 | Hélder Postiga | 27 | 71 | 0,38 | 13. kesäkuuta 2003 | 14. marraskuuta 2014 |
| 7 | Rui Costa | 26 | 94 | 0,28 | 31. maaliskuuta 1993 | 4. heinäkuuta 2004 |
| 8 | Nani | 24 | 112 | 0,21 | 1. syyskuuta 2006 | 2. heinäkuuta 2017 |
| 9 | Bruno Fernandes | 23 | 71 | 0,32 | 10. marraskuuta 2017 | 5. heinäkuuta 2024 |
| 10 | Nené | 22 | 65 | 0,34 | 21. huhtikuuta 1971 | 23. kesäkuuta 1984 |
| 10 | João Pinto | 22 | 81 | 0,27 | 12. lokakuuta 1991 | 14. kesäkuuta 2002 |
| 10 | Simão | 22 | 85 | 0,26 | 18. lokakuuta 1998 | 29. kesäkuuta 2010 |
Pelaaja pelaa edelleen maajoukkueessa
Päävalmentajat

| 0 | 1 | 2 |
| --- | --- | --- |
|  1921–1923 ei päävalmentajaa  1925–1926 António Ribeiro dos Reis  1926–1929 Cândido de Oliveira  192900000 Maia Loureiro  193000000 Laurindo Grijó  193100000 Tavares da Silva  1932–1933 Salvador do Carmo  1935–1945 Cândido de Oliveira (2)  1945–1947 Tavares da Silva (2)  1947–1948 Virgílio Paula  194900000 Armando Sampaio  195000000 Salvador do Carmo (2)  195100000 Tavares da Silva (3)  195200000 Cândido de Oliveira (3)  1953–1954 Salvador do Carmo (3)  1955–1957 Tavares da Silva (4)  |  1957–1960 José Maria Antunes  196100000 Armando Ferreira  196100000 Fernando Peyroteo  196200000 Armando Ferreira (2)  1962–1964 José Maria Antunes (2)  1964–1966 Manuel da Luz Afonso  196700000 José Gomes da Silva  1968–1969 José Maria Antunes (3)  1970–1971 José Gomes da Silva (2)  1972–1973 José Augusto  1974–1976 José Maria Pedroto  1977–1978 Juca  1978–1980 Mário Wilson  1980–1982 Juca (2)  1982–1983 Otto Glória  1983–1984 Fernando Cabrita  |  1984–1986 José Augusto Torres  1986–1987 Ruy Seabra  1987–1989 Juca (3)  1990–1991 Artur Jorge  1991–1993 Carlos Queiroz  199400000 Nelo Vingada  1994–1996 António Oliveira  1996–1997 Artur Jorge (2)  1997–2000 Humberto Coelho  2000–2002 António Oliveira (2)  2002–2003 Agostinho Oliveira  2003–2008 Luiz Felipe Scolari  2008–2010 Carlos Queiroz (2)  2010–2014 Paulo Bento  2014–2022 Fernando Santos  2023–0000 Roberto Martínez  |
Aiheesta muualla

Portugalin jalkapalloliitto (portugaliksi)
Ottelutilastoja (RSSSF)
Pelaajatilastoja (RSSSF)
2018
Cristiano Ronaldo on eniten otteluita pelannut ja eniten maaleja tehnyt pelaaja Portugalin maajoukkueessa.
Rautakauppa

Starkki-ketjun (nykyinen Stark) myymälä Jyväskylässä.
Rautakaupalla tarkoitetaan myymälää, joka on erikoistunut rakennustarvikkeiden myymiseen. Rautakaupassa voidaan myydä muun muassa työkaluja, maaleja ja erilaisia rakennusmateriaaleja. Rautakauppa voi olla keskittynyt vähittäismyyntiin tai pelkästään yritysmyyntiin. Lähes pelkästään yritysmyyntiin erikoistuneesta rautakaupasta esimerkki on vaasalaislähtöinen Hartman. Esimerkiksi Rautia myy myös vähittäisasiakkaille. Jotkut rautakaupat, kuten Hartman, rakennuttavat myös koteja.
Rautakaupoissa, esimerkiksi Biltemassa, voi olla myynnissä myös muita tuotteita, kuten vapaa-ajan välineitä.
Tunnettuja rautakauppaketjuja

Bauhaus
BE Group
Biltema
Byggmax
Hartman
Jula
K-Rauta
Puuilo
Rautanet
Rake
RTV-Yhtymä
Stark
Taloon.com
Värisilmä
Aiheesta muualla

Kuvia tai muita tiedostoja aiheesta Rautakaupat Wikimedia Commonsissa
Patrick Kane

| Patrick Kane |
| --- | --- |

Henkilötiedot
Syntynyt: 19. marraskuuta 1988 (ikä 35) Buffalo, New York, Yhdysvallat
Kansalaisuus:   Yhdysvallat
Jääkiekkoilija
Lempinimi:  Kaner, Patty, Pattykane, PK, Peekaboo, Doc, Biebs, Showtime, Mr. Shootout
Pelipaikka:  oikea laitahyökkääjä
Maila:  vasen
Pituus:  178 cm
Paino:  80 kg
Seura
Seura:  Detroit Red Wings
Sarja:  NHL
Pelinumero:  88
Pelaajaura
Pääsarjaura:  2007–
Aik. seurat:  London Knights (OHL)   Chicago Blackhawks (NHL) New York Rangers (NHL)
NHL-varaus:  1. varaus, 2007 Chicago Blackhawks
| Stanley Cup  |
| --- | --- | --- |
|  | Chicago Blackhawks | 2010  |
|  | Chicago Blackhawks | 2013  |
|  | Chicago Blackhawks | 2015  |
Patrick Timothy Kane, Jr. (s. 19. marraskuuta 1988 Buffalo, New York) on yhdysvaltalainen jääkiekkoilija, joka edustaa NHL-joukkue Detroit Red Wingsiä. Ennen NHL-uraansa Kane pelasi Ontario Hockey Leaguessa London Knightsissa. Kanea pidetään yleisesti yhtenä parhaista pelaajista koko NHL:n historiassa.
Ura > Seuraura

OHL-seura London Knightsissa Kane teki debyyttikaudellaan 2006–2007 62 maalia 58 ottelussa.
22. kesäkuuta 2007 Chicago Blackhawks varasi Kanen ensimmäisen kierroksen ensimmäisenä pelaajana NHL:n vuoden 2007 varaustilaisuudessa. 12. kesäkuuta 2008 Kane sai kauden parhaan tulokkaan Calder Memorial Trophyn. Kane teki ensimmäisen kypärätemppunsa vuoden 2009 pudotuspeleissä Vancouver Canucksia vastaan. Vuonna 2010 hän voitti ensimmäisen Stanley Cupinsa tehden ratkaisevan jatkoaikamaalin 6. ottelussa. Chicago Blackhawks voitti Stanley Cupin ensimmäisen kerran 49 vuoteen. Kanesta tuli NHL:n nuorin Stanley Cup -voittomaalin jatkoajalla tehnyt pelaaja.[lähde? ]
Vuoden 2011 tähdistöottelussa Kane valittiin varakapteeniksi. Hän pelasi varakapteenina myös vuoden 2015 tähdistöottelussa. Vuonna 2016 Kane valittiin NHL:n tähdistöottelun kapteeniksi.
Kane teki uransa toisen kypärätempun vuoden 2013 pudotuspeleissä Los Angeles Kingsiä vastaan. Maalien ansiosta Blackhawks pääsi Stanley Cup -finaaliin Boston Bruinsia vastaan. Kane voitti kaudella toisen Stanley Cupinsa ja sai Conn Smythe Trophyn.
19. maaliskuuta 2014 Kane loukkaantui ottelussa St. Louis Bluesia vastaan, ja hän oli sivussa loput runkosarjasta. Kane kuitenkin palasi pudotuspeleihin. 9. heinäkuuta 2014 Blackhawks ilmoitti, että Kane ja Jonathan Toews ovat molemmat allekirjoittaneet kahdeksan vuoden jatkosopimukset, joiden arvo on 84 miljoonaa dollaria. Vuoden 2015 loka–joulukuun välisenä aikana Kane saavutti 26 pelin pisteputken tehden 16 maalia ja 24 syöttöä. Se on pisin pisteputki Yhdysvalloissa syntyneeltä pelaajalta ja pisin pisteputki Blackhawksin historiassa.[lähde? ]
Kane teki ensimmäisen runkosarjan hattutempun 15. tammikuuta 2016 pelissä Toronto Maple Leafsiä vastaan ja toisen 3. huhtikuuta 2016 Boston Bruinsia vastaan. Kaudella 2015–2016 Kane voitti myös pistepörssin, jonka myötä hänelle myönnettiin Art Ross Trophy. Kane voitti myös Hart Memorial Trophyn ja Ted Lindsay Awardin. Kaudella 2016–2017 Kane merkkautti 82 ottelussa 89 tehopistettä ja sijoittui pistepörssissä toiselle sijalle yhdessä Sidney Crosbyn kanssa.
Uransa parhaat tehopisteet Kane saavutti kaudella 2018-19 tehden 44 maalia ja antaen 66 maaliin johtanutta syöttöä.
19. tammikuuta 2020 ottelussa Winnipeg Jetsiä vastaan Kane saavutti uransa tuhannennen tehopisteen.
Helmikuussa 2023 Blackhawks kauppasi Kanen New York Rangersiin vaihdossa ehdolliseen toisen kierroksen varausvuoroon vuoden 2023 varaustilaisuudessa ja neljännen kierroksen varausvuoroon vuoden 2023 varaustilaisuudessa. Blackhawks pidätti puolet Kanen palkasta.
Marraskuussa 2023 Kane teki vapaana agenttina Detroit Red Wingsin kanssa yksivuotisen ja 2,75 miljoonan dollarin arvoisen sopimuksen. Heinäkuussa 2024 Kane solmi seuran kanssa vuoden mittaisen ja neljän miljoonan dollarin arvoisen jatkosopimuksen.